Publication: Magyar Közlöny
Issue: MK-2004-1 (Year: 2004, Number: 1)
Era: 2004-2010
Section: [7/d. számú melléklet a 36/1999. (XII. 27.) PM rendelethez]
Paragraph Index: 628

2. Az adatlapok adatai NY FIN-01. Nyugdíjbiztosítási Alap likviditásának tervezése a finanszírozási terv hónapjában A napi bontásban készült bevételi (NY.A.-Ht.1.) és kiadási (NY.A.-Ht.2.) táblázatok napi összesen sorainak e tábla bevételi-kiadási adataival kell megegyezniük. A „Napi likviditás (+/—) a „Bevétel”-ek és a „Kiadás”-ok különbözete. Ha az eredmény negatív hitel igénybevétel, ha pozitív visszatörlesztés történik. A „tárgyhónapot megelõzõ hó végi” hitelállomány halmozott tényadatával, valamint az ebbõl számított napi hitelállományi adatokkal a visszaigazolás alkalmával a Kincstár egészíti ki. NY FIN-02. Bevételek Az 1. sor „Elõzõ hónap végéig visszaigazolt”, a tárgyhónapot megelõzõ hónapig a Kincstár által visszaigazolt összegeket tartalmazza (január hóban üresen marad). A 2. sor „Tárgyhavi tervezett bevétel” az aktuális hónap várható bevételét tartalmazza. Ez az összeg meg kell egyezzen a napi bontásban készült bevételi háttértáblázat tárgyhó összesen sorával. A 3. a „Tárgyévben a tárgyhó végéig tervezett elõirányzat” sorba a megelõzõ hónap végéig jóváhagyott és a tárgyhavi tervezett sor együttes összege kerül. A 4. sor „Havi elõirányzat” számított adatsor. A „járulékbevételek” oszlopban a Ht.-05. adatlap aktuális havi adatát, a „központi költségvetési hozzájárulások” oszlopban az NY FIN-04. adatlap aktuális havi megtérítés figyelembevételével kell meghatározni a havi elõirányzatot. Egyebekben a költségvetésben szereplõ bevételek éves elõirányzatának 1/12-ét kell feltüntetni. Az 5. „Idõarányos elõirányzat” sor is számított adatsor. A „járulékbevételek” oszlopban a Ht.-05. adatlap halmozott adatát, a „központi költségvetési hozzájárulások” oszlop idõarányos elõirányzatának meghatározásánál a vonatkozó NY FIN-04. adatlap szerinti halmozott megtérítését kell figyelembe venni. Egyebekben a havi elõirányzat szorozva a hónapok számával. A 6—7. sor a havi, illetve az idõarányos elõirányzattól való eltérést mutatja. A 8. sor „Éves elõirányzat” a költségvetésben szereplõ éves bevétel. A „központi költségvetési hozzájárulások” oszlop az NY FIN-04. adatlap aktuális havi jóváhagyott összegét tartalmazza az ellátások utáni költségtérítés kivételével. A „mûködési célú bevételek” oszlopnak a saját bevétel mellett tartalmaznia kell az NY FIN-04. adatlap aktuális havi jóváhagyott „Ellátások utáni költségtérítés” összegét is. A „Nem az Alapot terhelõ ellátások megtérítése” oszlopban kell feltüntetni az Egészségbiztosítási Alappal történõ elszámolás bevételét, a költségvetési és egyéb forrásból finanszírozott ellátások megtérítésének (NY.A.-Ht.3., 4. adatlap) összesen sorából számított együttes összeget. NY FIN-03. Kiadások Az 1. sor „Elõzõ hónap végéig visszaigazolt elõirányzat”, a tárgyhónapot megelõzõ hónapig jóváhagyott elõirányzatot tartalmazza (január hóban üresen marad). A 2. sor „Tárgyhavi tervezett kiadás” az aktuális hónap tervezett kiadásait tartalmazza. Ez az összeg meg kell egyezzen az NYA.-Ht.2. finanszírozási naponkénti bontásban készült kiadási táblázat tárgyhó összesen adatával. 2004/1. szám A 3. sorba „Tárgyévben a tárgyhó végéig tervezett elõirányzat” a megelõzõ hónap végéig jóváhagyott és a tárgyhavi tervezett kiadás sor együttes összege kerül. A 4. sor „Havi elõirányzat” számított adatsor. A „nyugellátások” oszlopban a Ht.-05 adatlap aktuális havi adatát kell feltüntetni. Egyebekben a költségvetésben szereplõ kiadások éves elõirányzatának 1/12-e. Az 5. „Idõarányos elõirányzat” sor is számított adatsor. A havi elõirányzat szorozva a hónapok számával. A „Nyugellátások” oszlopban Ht.-05. adatlap tárgyhónapig halmozott adatát kell feltüntetni. A 6—7. sor a havi, illetve az idõarányos elõirányzattól való eltérést mutatja. A 8. sor „Éves elõirányzat” a költségvetésben szereplõ éves kiadás. Az „Egyéb kiadások” oszlopba kell tervezni a postaköltséget és az egyéb kiadásokat. Az „Alapot terhelõ egyéb kiadások” oszlopban az Alapok közötti esetlegesen felmerülõ elszámolás kiadásai tervezhetõek. Nem az „Alapot terhelõ ellátások kiadásai” oszlopában kell megtervezni az Egészségbiztosítási Alapot terhelõ, a költségvetési és az egyéb forrásból finanszírozott ellátási kiadások várható összegét. NY FIN-04. Központi költségvetési hozzájárulások A költségvetésbõl nyújtott támogatás igénybevételének éves finanszírozási tervét a megtérítés idõpontjainak megjelölésével tárgyévet megelõzõ hó 25-ig a pénzügyminiszter hagyja jóvá. A tervet az év során csak akkor kell módosítani, ha azt jogszabályi változás indokolja. Módosításkor a bizonylatot folyamatos sorszámmal kell ellátni. NY.A.-Ht.1. Bevételek A háttértábla az NY FIN-02. bevételek elnevezésû fõtábla tárgyhavi bevételek sorának finanszírozási napokra történõ bontását tartalmazza. NY.A.-Ht.2. Kiadások A háttértábla az NY FIN-03. kiadások elnevezésû fõtábla tárgyhavi kiadások sorának finanszírozási napokra történõ bontását tartalmazza. NY.A.-Ht.3. Egyéb forrásból finanszírozott ellátások várható kiadásainak megtérítése A háttértábla az Egyéb forrásból finanszírozott ellátások megtérítésének forrásonkénti havi ütemezését tartalmazza. NY.A.-Ht.4. Költségvetési forrásból finanszírozott ellátások várható kiadásainak megtérítése A költségvetési forrásból finanszírozott ellátások éves várható elszámolásának ütemezését tartalmazza havi bontásban, melyet a január havi tervdokumentációval együtt kell benyújtani. A tervet az év során folyamatosan módosítani szükséges a pénzügyi folyamatok alakulásának megfelelõen. Az elszámolt idõszakra vonatkozóan a tényleges térítés összegét kell a táblában szerepeltetni. NY.A.-Ht.5. Járulékbevételek és nyugellátási kiadások éves ütemezése Az Ámr. 115. § (3) bekezdés b) pontjának második mondatában elõírt indokolási kötelezettséget az ezen táblázat szerinti idõszaki adatokra vonatkoztatva kell teljesíteni. A háttértábla a két legnagyobb volumenû bevétel/kiadás alcím várható havi ütemezését tartalmazza, melyet az Alapkezelõ az elõzõ évek tapasztalata és tendenciája alapján tölt ki. Az éves ütemezés a tárgyévet megelõzõ év december 25-ig elkészítendõ tervdokumentációval együtt kerül benyújtásra. Kitöltési útmutató az E FIN 01—04. és E.A.-Ht.1—4. számú ûrlapokhoz

Source: https://magyarkozlony.hu/hivatalos-lapok/a0fec6965a9a0067f5b24dfd5fa1a91214025813/dokumentumok/e5a728e4b53e6e0aa02ea479d3acecc045699f16/letoltes